Транспартныя войскi

**Тра́нспартныя во́йскі Узбро́еных сіл Рэспу́блікі Белару́сь** — спецыяльныя войскі ў складзе Узброеных сіл Беларусі, прызначаныя для выканання задач транспартнага забеспячэння воінскіх фарміраванняў Беларусі.

## Гісторыя

Пастановай Савета Міністраў Рэспублікі Беларусь ад 20 верасня1991 года №1096-XII чыгуначныя войскі, якія дыслакуюцца на тэрыторыі Рэспублікі Беларусь, былі падпарадкаваныя Савету Міністраў Рэспублікі Беларусь.

Пастановай Савета Міністраў Рэспублікі Беларусь ад 18 снежня 1992 года № 760 «Аб чыгуначных войсках» на базе 30‑й асобнай чыгуначнай брыгады былі ўтвораны чыгуначныя войскі Рэспублікі Беларусь.

У лістападзе 2001 года ўпраўленне чыгуначных войскаў Рэспублікі Беларусь было пераўтворана ў дэпартамент чыгуначных войскаў Міністэрства абароны Рэспублікі Беларусь[2].

11 мая 2006 года Прэзідэнт Рэспублікі Беларусь Аляксандр Лукашэнкападпісаў Указ № 312 «Аб некаторых мерах па ўдасканаленні транспартнага забеспячэння Узброеных Сіл, іншых войскаў і воінскіх фарміраванняў Рэспублікі Беларусь». Дакумент прыняты ў мэтах стварэння адзінай сістэмы транспартнага забеспячэння Узброеных Сіл, іншых войскаў і воінскіх фарміраванняў Беларусі. Згодна з Указам на базе існуючых чыгуначных, аўтамабільных і дарожных войскаў былі створаны транспартныя войскі Беларусі.

## Задачы

### У мірны час

Падтрыманне сваёй пастаяннай баявой і мабілізацыйнай гатоўнасці;удзел у ажыццяўленні мерапрыемстваў па аператыўным абсталяванні тэрыторыі Рэспублікі Беларусь;ажыццяўленне падрыхтоўчых мерапрыемстваў па тэхнічным прыкрыцці, аднаўленні, павышэнні жывучасці і прапускной здольнасці чыгунак і аўтамабільных дарог (іх участкаў, аб'ектаў) у меркаваных раёнах вядзення Узброенымі Сіламі, іншымі воінскімі фарміраваннямі аперацый (баявых дзеянняў);вывучэнне меркаваных раёнаў дзеянні транспартных войскаў у ваенны час і наяўных там чыгуначных і аўтамабільных дарог (іх участкаў, аб'ектаў), вызначэнне верагодных аб'ёмаў іх разбурэння і рэсурсаў, неабходных для аднаўлення;назапашванне, размяшчэнне, захоўванне і своечасовае абнаўленне ўзбраення, ваеннай і спецыяльнай тэхнікі, канструкцый і іншых матэрыяльных сродкаў, прызначаных для разгортвання транспартных войскаў у ваенны час;своечасовая карэкціроўка ваенна-тэхнічнага апісання шляхоў зносін;арганізацыя воінскіх перавозак чыгуначным, аўтамабільным і паветраным транспартам;ажыццяўленне воінскіх перавозак аўтамабільным транспартам;выкананне ў працэсе навучання асабістага складу транспартных войскаў вучэбна-практычных задач па будаўніцтву, рэканструкцыі, уводу ў дзеянне, аднаўленню, рамонту, зместу чыгуначных і аўтамабільных дарог (іх участкаў, аб'ектаў), іншых аб'ектаў транспарту;падрыхтоўка, перападрыхтоўка і навучанне грамадзян, якія знаходзяцца ў запасе Узброеных Сіл, ваенна-ўліковых спецыяльнасцях транспартных войскаў;удзел ва ўстаноўленым парадку ў ліквідацыі наступстваў надзвычайных сітуацый прыроднага і тэхнагеннага характару на чыгуначных і аўтамабільных дарог;

### У ваенны час

Удзел у складзе Узброеных Сіл у абароне Рэспублікі Беларусь;забеспячэнне тэхнічнага прыкрыцця, аднаўлення, размініравання і загароды чыгуначных і аўтамабільных дарог (іх участкаў, аб'ектаў) у раёнах вядзення Узброенымі Сіламі, іншымі воінскімі фарміраваннямі аперацый (баявых дзеянняў), павышэнне іх жывучасці і прапускной здольнасці.навядзенне і эксплуатацыя наплыўных чыгуначных і аўтадарожных мастоў і перапраў, зборка інвентарных эстакад і іншых тэхнічных сродкаў;рамонт і аднаўленне спецыяльнай тэхнікі транспартных войскаў;арганізацыя воінскіх перавозак чыгуначным, аўтамабільным і паветраным транспартам;ажыццяўленне воінскіх перавозак аўтамабільным транспартам.

## Кіраўніцтва

Органам ваеннага кіравання транспартных войскаў з'яўляецца Дэпартамент транспартнага забеспячэння Міністэрства абароны.

Агульнае кіраўніцтва транспартнымі войскамі ажыццяўляе Міністр абароны, а непасрэднае — начальнік Дэпартамента транспартнага забеспячэння, які прызначаецца на пасаду Прэзідэнтам Рэспублікі Беларусь. З 16 жніўня 2017 года пасаду займае палкоўнік Юрый Мікалаевіч Шаплаўскі.

## Склад

* 36-я дарожна-маставая брыгада (гарнізон Жодзіна);
* 2123-я база захоўвання дарожнай тэхнікі і маёмасці;
* 30-я асобная Чырвонасцяжная чыгуначная брыгада (гарнізон Слуцка);
	+ 71-ы пуцявы чыгуначны батальён;
	+ 77-ы асобны Чырванасцяжны маставой чыгуначны батальён;
	+ 174-ы асобны чыгуначны батальён механізацыі;
	+ 259-ы асобны мабільна-аднаўленчы чыгуначны батальён;
	+ Рамонтны батальён;
	+ Рота матэрыяльнага забеспячэння;
* Школа падрыхтоўкі малодшых спецыялістаў;
* 899-я база матэрыяльна-тэхнічнага забеспячэння;
* 65-я аўтамабільная брыгада (гарнізон Жодзіна)

* Войско литовское
* Русская императорская армия

**1917—1992**
* Войска Беларускай Народнай Рэспублікі
* Беларуская ваенная акруга (Партызаны 1919—1920 • Партызаны 1941—1944)
* Deutsche Besatzungsmächte
* Калабарацыянiянiсты  (Беларуская краёвая абарона • Чорны кот • Паветрана-дэсантны спецыяльны батальён «Дальвіц»)
* Armia Krajowa

**После 1992**
* Узброеныя сiлы Беларусi (Сухапутныя войскi • Ваенна-паветраныя сілы і войскi супрацьпаветранай абароны • Cілы спецыяльных аперацый • **Транспартныя войскi** • Войскі тэрытарыяльнай абароны)
* Міратворчая місія ў Ліване
* Збройні сили України (Атрад «Пагоня» •Тактычная група Беларусь)